Kindersiektes: koorsblare en hand-voet-mond-siekte
JY LEES NOU Kindersiektes: koorsblare en hand-voet-mond-siekte
Almal ken tog kindersiektes, maar hoe gemaak as jy geen idee het wat die behandeling moet wees nie en wanneer haas jy jou kind dokter toe. Ons vertel jou alles wat jy moet weet in hierdie reeks van ses artikels. Hierdie laaste een kyk na koorsblare en hand-voet-mond-siekte. R2 m se perlemoen gevind | Maroela Media
Perlemoen waarop beslag gelê is. Foto: Verskaf
Drie verdagtes sal na verwagting Maandag in ŉ Kaapstadse landdroshof verskyn nadat byna R2 miljoen se perlemoen in hul besit gevind is.
Sers. Noloyiso Rwexana, polisiewoordvoerder van die Wes-Kaap, het gesê die mans, onderskeidelik 24, 28 en 39 jaar oud, is Donderdagaand laat in Plumstead in hegtenis geneem.
“Beamptes van die polisie se taktiese reaksie- eenheid en ŉ plaaslike veiligheidsmaatskappy, Combat Force Security, het op inligting gereageer en omstreeks 22:00 ŉ klopjag by ŉ perseel in dié voorstad uitgevoer,” het Rwexana gesê.
“Die perseel is deursoek en altesaam 19 097 stukke perlemoen is gevind en op beslag gelê. Die polisie het ook beslag gelê op toerusting om die perlemoen mee te verwerk.”
Die verdagtes is op die toneel in hegtenis geneem. Hulle moet binnekort in die Wynberg-landdroshof verskyn.
Die Dieprivier-polisie het die gemeenskap en Combat Force Security bedank vir hul samewerking.
Deon Scheepers · 9 maande gelede
Dit slaan my dronk dat miljoene perlemoen eers gevind word as dit klaar verwerk is. Hoekom kan die stropers wat openlik die goed uithaal, nie op heterdaad betrap word nie? Hoekom moet dit eers verwerk word? Is dit sodat die mense wat dit moet oppas dit makliker verkoop kan kry???
Omdat dit reeds bewys is dat van die DAFF en SAPS manne betrokke is… en natuurlik is daar ook die “backhand” geld wat mense blind maak….
Clipper · 9 maande gelede
Ek verstaan ook nie hoekom die regering hierdie bedryf nie kan hokslaan nie. Weereens bewys van hulle totale onvermoee om enigiets reg te doen
Net my opinie · 9 maande gelede
Ek weet nie eers hoe die goed proe nie :'(
Ook net my opinie · 9 maande gelede
Proe soos smaaklose skoensole…. 😂
Dit verbaas my dat daar nooit (selfs nie eens in die “ou dae”) verpligte doodstraf was vir goed soos perlemoenstroping nie.
Weereens n bewys dat wette net die wetsgehoorsame burger benadeel. Die van ons wat al die jare ons kwota soos per ons lisensie uitgehaal het mag nou niks meer uithaal nie, maar dit stop nie die stropers nie.
Seeskulp · 9 maande gelede
Het dit al geproe…smaak soos niks en baie taai.
Ek het al boodskappe by Valke, Polisie ensovoorts gelos oor mense in ons area wat perlemoen duik. Maar ja, hulle vee hulle af. Hulle kan ook nie net die uithaal proses hokslaan nie, want daar is sooo baie van hulle. Vanaf Gansbaai tot verby Yzerfontein is daar duisende duikers elke nag in die water. En die grootkoppe kry hulle nooit nie. Die sindikaat het hordes mense wat onder hulle werk. Dit gaan van duik na 1 plek toe waar hulle dit hou, tot iemand anders dit kom haal. Dan spoel en was hulle dit op ‘n ander plek, dan skuif dit weer om gedroog te word en en en…so gaan dit aan.